Heraclea Trachin
Vide etiam paginam discretivam: Heraclea (discretiva). Heraclea Trachin sive Heraclea Trachinia fuit colonia a Lacedaemoniis condita sexto anno Belli Peloponnesiaci (426 a.C.n.) quattuor milibus passuum a Thermopylis in occidentem et fere duobus milibus passuum a Sinu Maliaco in meridiem versus sita. Inimicitiis vicinorum populorum saepe vexabantur qui alienigenam civitatem in medio positam aegre ferebant, ut anno 420/19 a.C.n. cum Boeotii, expulso gubernatore Lacedaemonio, tutelam civitatis susceperunt.